Cifra de afaceri din serviciile de piaţă prestate în principal întreprinderilor a scăzut în ianuarie 2024, faţă de luna decembrie 2023, atât ca serie brută cu 23%, cât şi ca serie ajustată în funcţie de numărul de zile lucrătoare şi de sezonalitate cu 5%, arată datele publicate de Institutul Naţional de Statistică (INS).
"În luna ianuarie 2024, cifra de afaceri din serviciile de piaţă prestate în principal întreprinderilor a scăzut, faţă de luna decembrie 2023, atât ca serie brută cu 23%, cât şi ca serie ajustată în funcţie de numărul de zile lucrătoare şi de sezonalitate cu 5%. Faţă de luna ianuarie 2023, cifra de afaceri din serviciile de piaţă prestate în principal întreprinderilor, în luna ianuarie 2024, a crescut, atât ca serie brută cu 0,7%, cât şi ca serie ajustată în funcţie de numărul de zile lucrătoare şi de sezonalitate cu 2,1%", arată datele INS.
Ianuarie 2024 comparativ cu decembrie 2023
Cifra de afaceri din serviciile de piaţă prestate în principal întreprinderilor, serie brută, în luna ianuarie 2024, comparativ cu luna precedentă, a scăzut, pe ansamblu, cu 23%, ca urmare a scăderii cifrei de afaceri din alte servicii furnizate în principal întreprinderilor (-26,3%), activităţile de servicii informatice şi în tehnologia informaţiei (-20,3%), activităţile de transporturi (-19,9%), activităţile de producţie cinematografică, video, programe de televiziune; difuzare şi transmitere de programe (-18,7%) şi din activităţile de comunicaţii (-16,2%).
Cifra de afaceri din serviciile de piaţă prestate în principal întreprinderilor, serie ajustată în funcţie de numărul de zile lucrătoare şi de sezonalitate, în luna ianuarie 2024, comparativ cu luna precedentă, a scăzut, pe ansamblu, cu 5%.
Ianuarie 2024 comparativ cu ianuarie 2023
Cifra de afaceri din serviciile de piaţă prestate în principal întreprinderilor, serie brută, în luna ianuarie 2024, comparativ cu luna ianuarie 2023, a crescut, pe ansamblu, cu 0,7%, datorită creşterii cifrei de afaceri din activităţile de servicii informatice şi în tehnologia informaţiei (+15,7%) şi din activităţile de producţie cinematografică, video, programe de televiziune; difuzare şi transmitere de programe (+1,3%). Scăderi au înregistrat activităţile de transporturi (-7,6%), activităţile de comunicaţii (-4,1%) şi alte servicii furnizate în principal întreprinderilor1 (-2,2%).
Cifra de afaceri din serviciile de piaţă prestate în principal întreprinderilor, serie ajustată în funcţie de numărul de zile lucrătoare şi de sezonalitate, în luna ianuarie 2024, comparativ cu luna ianuarie 2023, a crescut, pe ansamblu, cu 2,1%.